**ДОДАТНА ОБЈАШЊЕЊА:**

1. У спецификацији добара за ставку 1. навели сте ранчеве са ојачаним леђима. Да ли се то односи на анатомски ојачана тврда леђа и ојачано дно ранца-што је веома битно за ђаке прваке или се односи само на благо ојачана леђа?

Одговор: Односи се само на благо ојачана леђа.

1. У спецификацији добара за ставку 1. навели сте ранчеве са преградом. Да ли је довољна једна основна преграда или ранац мора да има најмање две преграде што је уобичајено за ђаке прваке.

Одговор: Ранац мора да има најмање две преграде што је уобичајено за ђаке прваке.

1. У спецификацији добара за ставку 2. Навели сте пуне пернице. Да ли се пернице односе са једним, два или три рајсфешлусом тј преградама? Да ли пернице морају да садрже фломастере 1/12 и дрвене бојице 1/12 што се сматра комплетом за ђаке прваке?

Одговор: Пернице су са једним рајсфешлусом и морају да садрже фломастере и дрвене бојице.

1. Ставка школски ранчеви-молимо да дате детаљније објашњење да ли тражите школске торбе или ранчеве. Према наведеном опису, у питању су школске торбе. Обзиром да се ради о ђацима првацима, претпостављамо да тражите торбе. Напомињемо да је разлика између торби и ранаца у томе што торбе имају чврсто дно да се свеске и књиге не могу ломити а ранци имају меко дно те долази до формирања тзв „ушију“ на свескама и књигама.

Одговор: Као што смо и навели у називу јавне набавке, тражимо ранчеве. Дакле, са меким дном.

1. Молимо исто тако да нам још једном потврдите да ли комплетна испорука иде на једно место тј у један магацин и да ли се ова два артикла испоручују одвојено што би било боље због бројања приликом преузимања робе.

Одговор: Комплетна испорука, као што је и наведено у конкурсној документацији, је Франко магацин наручиоца, односно ГО Вождовац, Устаничка бр 53. Артикли се испоручују заједно.